### | | | | --- | --- | | | | | --- | | **Byråd** 28. august 2018 Sagsnr. 710-2010-49026 Dok.nr. 710-2018-217177 Sagsbehandler DPTINJ | | 121.                Nyt udvalg vedrørende kollektiv trafik - Åbent

###

|  |  |
| --- | --- |
| Tidl. politisk behandling |  |
| Forventet sagsgang | BY |
| Lovgrundlag |  |

###

**SAGENS INDHOLD**

På vegne af Venstre har byrådsmedlem Kenny Holst (V)
sendt følgende forslag til Byrådets behandling:

Venstre foreslår, at der nedsættes et paragraf 17.4 udvalg,
som i bred forstand skal komme med løsningsforslag til den kollektive trafik.

Målet er at forbedre den kollektive trafik, så der er fokus
på kollektiv trafik for alle. I fremtiden vil adgang til kollektiv trafik i
udpræget grad være afgørende for, hvor folk ønsker at bosætte sig, og der vil
også af økonomiske og klimamæssige hensyn være behov for, at vi lokalt sætter
særligt fokus på området. Økonomisk har området gennem en årrække været
presset, og ved valg af nye/andre transportformer må visionen være, at vi kan
få mere kollektiv transport for pengene. Herudover er der på det klimamæssige
område behov for at erstatte de fossile brændsler med grøn energi.

Det er et komplekst område, og vi tror på, at kombinationen
af fageksperter og politikere vil gøre udvalget i stand til at rådgive Byrådet
til at træffe de ”rigtige” beslutninger på området.

Udvalget skal blandt andet behandle følgende emner:

Kollektive trafikformer:

Busser, tog, samkørsel, Flextur, Flexbus og [adresse] med
videre. Herudover cyklisme, som i denne forbindelse betegnes som kollektiv
trafik – eksempelvis vil el-cyklen gøre det nemt at cykle 5 km hen til et
stoppested, læsse cyklen på bussen – og så cykle 5 km fra næste stoppested til
arbejde.

Alternative brændsler:

Eksempelvis eldrevne biler og busser, hybridbiler samt
gasdrevne biler, busser og lastbiler. Brint er også en mulighed.

Økonomiske konsekvenser:

Udover driften af selve udvalget, der indgår i den
almindelige finansiering af de politiske udvalg, vil der givetvis komme forslag
om anlæg af eksempelvis gastankstationer, el-opladere, køretøjer, som skal køre
på ikke fossile brændsler og meget andet. Det bør vurderes, hvorvidt der er
behov for en økonomisk ramme til udmøntning af udvalgets forslag, eller
hvorvidt ekstraordinære finansieringsbehov skal indgå i den almindelige
budgetproces.

Indstilling:

Det foreslås, at forvaltningen laver et kommissorium, som
beskriver udvalgets arbejdsopgaver og forslag til sammensætning med henblik på
at nedsætte udvalget på byrådsmøde i oktober 2018.

**INDSTILLING**

Borgmesteren indstiller til Byrådet:

1.    At sagen drøftes

**BESLUTNING**